מיסוי הקצאת מניות פרטיות 

חברה עומדת להנפיק את מניותיה לציבור, וחלק מן המניות היא מקצה לעובדיה.

עובד מעובדי החברה קיבל הלוואה באורח מיוחד למימון רכישת המניות שהוקצו. עובד זה דחה את תשלום המס הכרוך ברכישת המניות.

ולהלן שאלות בעניינו של העובד הזה:

1. על ההלוואה, שקיבל העובד לרכישת המניות, היו לו הוצאות על הפרשי הצמדה וריבית. האם אפשר לקזז הוצאות אלה?

2. העובד התחרט על דחיית תשלום המס הכרוך ברכישת המניות; והוא רוצה לשלם את המס, כנדרש, ביום ההנפקה בתוספת הפרשי הצמדה וריבית. האם אפשר לפעול כך?

יניב גבריאל משיב:

התשובה על פניית השואלים מובאת כאן בכפיפות לעובדות הכלולות בפנייה.

n

ככלל - רישום מניות פרטיות למסחר בבורסה נחשב כמכירת המניות.

עובד, שביקש לדחות את תשלום מס רווח ההון למועד מכירת המניות בבורסה, רשאי, בעת מכירת המניות בבורסה, להתחייב במס רווח ההון בשל עליית הערך של המניות מיום רכישת המניות ועד ליום מכירת המניות בבורסה; או, לחלופין, לחזור בו ולשלם את מס רווח ההון בשל עליית הערך של המניות מיום רכישת המניות ועד ליום רישום המניות בבורסה, בתוספת הפרשי הצמדה וריבית מיום הרישום האמור בבורסה ועד ליום תשלום מס רווח ההון(1).

 לפי פסיקת בתי המשפט: הוצאות מימון, ששילם עובד בשל הלוואה שנטל לרכישת נכס הון, הגם שבדרך זו יצר לעצמו מקור הכנסה - לא יותרו לניכוי. נימוקיהם של בתי המשפט בעניין זה, היו, כי אין הוצאות המימון כרוכות בייצור הכנסה של עובד מעבודה(2).

לטעמי: יש מקום לבחון מחדש את נכונות עמדת בתי המשפט, לאור העובדה שסעיף 17(1) לפקודה מתיר את ניכויין של הוצאות מימון, בין השאר, גם על רכישה של נכס שהוא באופיו נכס הון.

הפניות המשיב:

(1) סעיף 101 ל"פקודת מס הכנסה (נוסח חדש), התשכ"א-1961" [להלן - "הפקודה"].

(2) פסק דין ע"א 284/66, קופילביץ נגד פשמ"ג [פ"ד כ' (4) 716]; פסק דין ע"א 349/61, איזנברג נגד פקיד שומה [פ"ד ט"ז 592, בעמוד 594]; פסק דין עמ"ה 129/67, גלברט נגד פקיד שומה [פד"א א' 33].

 ____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il